Mina olen nüüd päris Epp, mitte Justin   Aitäh õnnesoovide eest!!!  Sünnitasime haiglas (mu võimalikuks kodussünnituse plaaniks tellitud ämmaemand Aili Piir oli sel päeval just valves Toomel ja nii saigi tehtud just nii, nagu alati plaanisin - viimase minuti otsus. Ta oli väga armas ja alternatiivne, nt last ei võetud ära kaalumiseks enam kui tund aega ja olime kogu aeg loomulikus, aknast tulevas hämaras valguses. Soovitan seda ämmakat kindlasti,  selline tugev ja kindel ja suur.   Ja võibolla Anna oli alguses sinine? Nagu Justin väidab, aga kas te teate, et Justin on värvipime? Eriti hämaras.  Igatahes sündis ta nn õnnesärgis, st veed tulid tegelikult lahti alles sündimise hetkel. Ja eriti valus polnud… rebendeid ka polnud. Esimesel päeval tulime koju (juba uude, Tähtvere koju).  Nii palju asju on samamoodi nagu eelmisel korral. Ka  Marta veetis oma esimese elunädala lahtipakkimise keskel voodis põõnutades. Ka Martal oli nabanöör sündides kaks korda ümber kaela. Ka Marta oli 3350 grammi ja 49 cm. Ka Marta esimese kuu sünnipäevaks tuli Ameerikast vanaema külla, pilet varem ostetud ja sattunud juhtumisi täpselt esimeseks sünnipäevaks…  Ja samas on kõik täitsa uus…